Diari Oficial de la Generalitat Valenciana


Sumari del DOGV 10946, del 30-12-2024 (2024/13324)

ANUNCI pel qual se somet a informació pública l'expedient de revisió per a l'adaptació a les millors tècniques disponibles de l'autorització ambiental integrada número 036/AAI/CV d'un complex avícola de gallines de posta situat en les parcel·les 43 i 68 del polígon 2 del terme municipal de Terrateig (València) i en les parcel·les 5 i 130 del polígon 1 del terme municipal de Llocnou de Sant Jeroni (València), atorgada a Granjas Dulcesol, SL. Expedient 092/23 IPPC.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10424

Data del DOGV
:   30-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/13164

CVE
:   DZCQ-M-4219-89969

Data del document
:   07-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

En el DOUE del 21 de febrer de 2017 es publica la Decisió d'execució (UE) 2017/302 de la Comissió, de 15 de febrer de 2017, per la qual s'establixen les conclusions sobre les millors tècniques disponibles (MTD) en el marc de la Directiva 2010/75/UE del Parlament Europeu i del Consell, respecte a la cria intensiva d'aus de corral o de porcs.

De conformitat amb el que s'establix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient indicat:

– Titular: Granjas Dulcesol, SL.

– NIF: H65445857

– Emplaçament: parcel·les 43 i 68 del polígon 2 del terme municipal de Terrateig (València) i en les parcel·les 5 i 130 del polígon 1 del terme municipal de Llocnou de Sant Jeroni (València).

– Documentació: memòria descriptiva i quadre resum d'implantació de les millors tècniques disponibles (MTD) del sector avícola.

Cosa que es posa en general coneixement perquè en el termini de trenta dies hàbils a partir de l'endemà de la publicació d'este anunci en el *Diari Oficial de la Generalitat Valenciana*, puguen presentar-se per les corporacions i particulars interessats les al·legacions que estimen convenients.

Durant este termini, els interessats podran examinar la documentació relativa a l’expedient esmentat en el portal web Expedients en tràmit d'informació pública (article 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç de la qual és el següent:

[https://breu.gva.es/b/ug7x2iz2hm](https://breu.gva.es/b/ug7x2iz2hM)

Finalitzat el període d'informació pública, quan siga procedent, s'anunciarà en el *Diari Oficial de la Generalitat Valenciana*   el moment en el qual podrà consultar-se en la web de la Conselleria Medi Ambient, Infraestructures i Territori l'informe relatiu a les al·legacions presentades.

  

València, 7 de novembre de 2024

Jorge Blanco Coll

Director general de Qualitat i Educació Ambiental